turjo4nis/wikipedia-bn-dump-20250701 huggingface dataset:
পাকুন্দিয়া আদর্শ মহিলা কলেজ

পাকুন্দিয়া আদর্শ মহিলা কলেজ বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলায় অবস্থিত একটি উচ্চমাধ্যমিক, ডিগ্রি ও অনার্স কলেজ। ১৯৯৩ সালে পাকুন্দিয়ার প্রথম মহিলা ডিগ্রি কলেজ হিসেবে এটি প্রতিষ্ঠিত হয়। শিক্ষাপ্রতিষ্ঠানটিতে একাদশ–দ্বাদশ শ্রেণি ও উচ্চতর কোর্সগুলোতে মেয়েরা পড়াশোনা করতে পারে। জাতীয় বিশ্ববিদ্যালয়ের অধীনে ডিগ্রি (পাস) ও স্নাতক (সম্মান) কোর্স কলেজটিতে চালু রয়েছে।

শিক্ষাপ্রতিষ্ঠানটি পাকুন্দিয়া পৌরসভা এলাকায় অবস্থিত। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর নিয়ন্ত্রণাধীন। কলেজটি প্রায় তিন একর জমির ওপর স্থাপিত।

ইতিহাস 
বাংলাদেশের সাবেক নৌপরিবহন উপমন্ত্রী ও জাতীয় সংসদ সদস্য অ্যাডভোকেট এবিএম জাহিদুল হক ১৯৯৩ সালে কলেজটি প্রতিষ্ঠা করেন। কলেজটি একটি বেসরকারি শিক্ষাপ্রতিষ্ঠান হিসেবে যাত্রা শুরু করে এবং পরবর্তীতে এমপিওভুক্ত হয়। এটিই পাকুন্দিয়ায় স্থাপিত প্রথম মহিলা ডিগ্রি কলেজ।

প্রশাসন 

কলেজটি ঢাকা শিক্ষা বোর্ডের আওতাধীন এবং জাতীয় বিশ্ববিদ্যালয়ের অধিভুক্ত। এটির শিক্ষাপ্রতিষ্ঠান শনাক্তকারী নম্বর (ইআইআইএন) হলো ১১০৬১৬। কলেজটির বর্তমান অধ্যক্ষ মো. মোজাম্মেল হক। পূর্বে মো. জসিম উদ্দিন কলেজটির অধ্যক্ষ হিসেবে দায়িত্ব পালন করেছেন।

শিক্ষা কার্যক্রম

ভর্তি 
শুধুমাত্র মেয়েরা এই শিক্ষাপ্রতিষ্ঠানটিতে উচ্চমাধ্যমিক শ্রেণিতে এবং জাতীয় বিশ্ববিদ্যালয় অধিভুক্ত ডিগ্রি (পাস) ও অনার্স কোর্সগুলোতে ভর্তি হতে পারে। একাদশ শ্রেণিতে ভর্তি কার্যক্রম মাধ্যমিক স্কুল সার্টিফিকেট (এসএসসি) পরীক্ষার ফলাফল প্রকাশের পর শুরু হয় এবং শিক্ষার্থীদের এসএসসি পরীক্ষার ফলাফলের ভিত্তিতে কলেজে ভর্তি সম্পন্ন হয়। ঢাকা শিক্ষা বোর্ডের অধীনে একাদশ শ্রেণিতে ভর্তির জন্য কলেজটিতে মোট ৩০০টি আসন রয়েছে।

জাতীয় বিশ্ববিদ্যালয় অধিভুক্ত কোর্সগুলোর ক্ষেত্রে শিক্ষার্থীদের এসএসসি ও উচ্চ মাধ্যমিক সার্টিফিকেট (এইচএসসি) পরীক্ষার ফলাফলের ভিত্তিতে ভর্তি সম্পন্ন হয়।

পাঠক্রম 
 উচ্চ মাধ্যমিক সার্টিফিকেট (এইচএসসি):
 বিজ্ঞান
 মানবিক
 ব্যবসায় শিক্ষা
 ডিগ্রি (পাস) কোর্স:
 বিএ (পাস)
 বিএসএস (পাস)
 অনার্স কোর্স:
 বাংলা
 সমাজকর্ম
 বাংলাদেশ কারিগরি শিক্ষা বোর্ড-এর অধীনে এইচএসসি (বিএম):
 হিসাব রক্ষণ
 কম্পিউটার অপারেশন

পাঠক্রম-বহির্ভূত কার্যক্রম 

লেখাপড়ার পাশাপাশি পাকুন্দিয়া আদর্শ মহিলা কলেজে প্রতিবছর বিভিন্ন শিক্ষা-সহায়ক অনুষ্ঠান আয়োজন করা হয়। কলেজটিতে একটি অডিটরিয়াম (মিলনায়তন) রয়েছে, যেখানে সারাবছর বিভিন্ন ধরনের সেমিনার যেমন উচ্চশিক্ষা বিষয়ক সেমিনার এবং শিক্ষার্থীদেরকে মুক্তিযুদ্ধের চেতনায় উদ্বুদ্ধ করার জন্য সেমিনার আয়োজন করা হয়। পাঠক্রম-বহির্ভূত বিভিন্ন কার্যক্রমের মধ্যে আরও রয়েছে নবীনবরণ আয়োজন, পিঠা উৎসব আয়োজন এবং বিদায় অনুষ্ঠান আয়োজন।

আরও দেখুন 
 জাতীয় শিক্ষাক্রম ও পাঠ্যপুস্তক বোর্ড
 কটিয়াদী সরকারি কলেজ
 বনগ্রাম আনন্দ কিশোর স্কুল এন্ড কলেজ
 গুরুদয়াল সরকারি কলেজ

তথ্যসূত্র

বহিঃসংযোগ 
 
 

১৯৯৩-এ প্রতিষ্ঠিত শিক্ষাপ্রতিষ্ঠান
১৯৯৩-এ বাংলাদেশে প্রতিষ্ঠিত
কিশোরগঞ্জ জেলার মহাবিদ্যালয়
বাংলাদেশের মহিলা বিশ্ববিদ্যালয় ও মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
পাকিস্তান পূর্ব রেলওয়ে

পাকিস্তান পূর্ব রেলওয়ে () পূর্ব পাকিস্তানের (বর্তমান বাংলাদেশ) একটি রেল সংস্থা যা পাকিস্তান রেলওয়ের দুটি বিভাগের মধ্যে অন্যতম। এটি ১৯৬১ থেকে ১৯৭১ সাল পর্যন্ত চালু ছিলো। সংস্থাটির সদর দপ্তর চট্টগ্রামে অবস্থিত। বাংলাদেশের স্বাধীনতা লাভের সাথে সাথে এটি বাংলাদেশ রেলওয়েতে পরিণত হয়।

ইতিহাস 
১৯৪৭ সালে পাকিস্তান ব্রিটেনের কাছ থেকে স্বাধীনতা অর্জন করলে আসাম বেঙ্গল রেলওয়ে পাকিস্তান ও ভারতের মধ্যে বিভক্ত হয়ে যায়। প্রায় ২৬০৩.৯২ কিলোমিটার রেলপথ পূর্ব বাংলার মধ্যে পড়ে। পরবর্তীতে আসাম বেঙ্গল রেলওয়ের নাম পরিবর্তন করে "ইস্টার্ন বেঙ্গল রেলওয়ে" নামকরণ করা হয়। ১৯৬১ সালের ১লা ফেব্রুয়ারি পূর্ব বাংলা রেলওয়ের নাম পরিবর্তন করে "পাকিস্তান ইস্টার্ন রেলওয়ে" রাখা হয় এবং পরের বছরেই সংস্থাটির নিয়ন্ত্রণ ফেডারেল সরকার থেকে পূর্ব পাকিস্তান সরকারে নিকট স্থানান্তরিত হয়। ১৯৬২ সালের ৯ই জুন রাষ্ট্রপতি আদেশে ১৯৬২-৬৩ অর্থবছরে সংস্থাটি পাকিস্তান ইস্টার্ন রেলওয়ে বোর্ডের পরিচালনার আওতায় পড়ে।

উত্তরসূরি 
১৯৭১ সালে বাংলাদেশ স্বাধীন হওয়ার সাথে সাথে পাকিস্তান ইস্টার্ন রেলওয়ের নাম পরিবর্তন করে বাংলাদেশ রেলওয়ে রাখা হয়।

আরও দেখুন 

 পাকিস্তান ওয়েস্টার্ন রেলওয়ে
 ভারতে রেল পরিবহনের ইতিহাস
 উত্তর পূর্ব সীমান্ত রেলপথ

তথ্যসূত্র

বহিঃসংযোগ 

 বাংলাদেশ রেলওয়ের টাইমলাইন 
 বাংলাদেশ রেলওয়ের অফিসিয়াল ওয়েবসাইট 
 পাকিস্তান রেলওয়ের অফিসিয়াল ওয়েবসাইট  

বাংলাদেশের বিলুপ্ত রেল কোম্পানি
পাকিস্তানের অবলুপ্ত রেল সংস্থা
সহস্রলিঙ্গ

সহস্রলিঙ্গ দক্ষিণ ভারতের কর্ণাটক রাজ্যের উত্তর কন্নড় জেলার শিরসি তালুকে শিরসি শহর থেকে ১৪ কিলোমিটার দূরে অবস্থিত একটি ধর্মীয় স্থান৷ স্থানটি শাল্মল নদীতে অবস্থিত এবং এটি নদীর প্রবাহভূমি ও নদীতীরে পাথরে ক্ষোদিত শতাধিক শিবলিঙ্গের জন্য বিখ্যাত৷ এটির স্থানাঙ্ক ৷

জনশ্রুতি
নেত্রবতী ও কুমারধারা নদীদুটির তীরে অবস্থিত উপ্পিনঙ্গাড়িতে রয়েছে এক হাজার শিবলিঙ্গ সহ মন্দির সহস্রলিঙ্গেশ্বর মন্দির৷ জনশ্রুতি রয়েছে, কুরুক্ষেত্রের যুদ্ধের পর রাজসূর্যদ্বার যাগ ধরে রাখার জন্য কৃষ্ণ পাণ্ডবদের পুষ্পমৃগ খোঁজার পরামর্শ দেন। বৃকোদর ভীম তা খোঁজার জন্য মহেন্দ্রগিরি অঞ্চলে রওনা দেন। যাত্রাপথে দিন বিশ্রামরত হনুমানের সাক্ষাৎ হলে তার যাত্রা বিলম্ব ঘটে। ভীম হনুমানের লেজ পেরিয়ে যেতে অপারগ হলে তিনি তাঁকে লেজ সরানোর অনুরোধ করেন। হনুমান তাকে লেজ সরিয়ে নেওয়ার পরামর্শ দিলেও তিনি বারংবার চেষ্টা করেও তা করতে অসফল হয়। পরে তারা দুজনেই একে অপরের দিব্যতা বিষয়ে অবগত হন। হনুমান ভীমের যাত্রার উদ্দেশ্য জানতে পেরে তার সুরক্ষার জন্য নিজের লেজের চুল নিয়ে যাওয়ার কথা বলেন৷ ভীম মহেন্দ্রগিরি পৌঁছে পুষ্পমৃগের সন্ধান পান। তবে একটি শর্তেই পুষ্পমৃগ তার সহিত যেতে রাজি হয় যে, সে ভীমকে অনুসরণ করে তখনই আসবে যদি ভীম "মনোবেগ" বা বায়ুর বেগে ধাবন করে৷ লঞ্জকেশ (ল্যাজের চুল)-এর ওপর আস্থা রেখে ভীম এই শর্তে রাজি হন৷ মৃগের আগে আগে বেগবান হওয়ার সময়ে যেখানেই ভীম গতি হারিয়ে ফেলছিলেন সেখানে তিনি একটি করে লঞ্জকেশ ঝরাচ্ছিলেন৷ অদ্ভুতভাবে ঝড়া ল্যঞ্জকেশের স্থানে একটি করে শিবলিঙ্গ উত্থিত হতে থাকে ফলে পুষ্পমৃগ নিজ আরাধ্য শিবলিঙ্গের পূজা করে তবেই পরবর্তী পথে অগ্রসর হতে পারলো৷ এই ঘটনার কারণে ভীম নিজ বেগ নিয়ন্ত্রণের পর্যাপ্ত সময় পান৷ উভয় উপ্পিনঙ্গাড়ির নিকট এসে উপস্থিত হলে ভীম দুরূহ পরিস্থিতিতে অবশিষ্ট এক সহস্র ল্যাঞ্জকেশ সেখানে ঝরালে এক সস্র শিবলিঙ্গ উত্থিত হয়৷ ফলে পুষ্পমৃগের সহস্র লিঙ্গ পূজার পূর্বেই ভীম নিরাপদে যাগমণ্ডপের নিকট এসে উপস্থিত হন৷ মনে করা হয় মন্দিরের সন্নিকটেই থাকা শিবলিঙ্গের সংখ্যা এক সহস্র৷ নদীগর্তে থাকা এই লিঙ্গগুলির একটি ফেব্রুয়ারি মাসের শুষ্ক সময়ে দৃশ্যমান হয়৷ উপ্পিনঙ্গাড়িতে অবস্থিত লিঙ্গগুলি ক্ষোদিত নয় বরং প্রাকৃতিক বলে মনে করা হয়৷

ইতিহাস
এই শিব লিঙ্গগুলি ১৬৭৮ থেকে ১৭১৮ খ্রিস্টাব্দের মধ্যে শিরসি সাম্রাজ্যের রাজা সাদাশিব রায়বর্মার পৃষ্ঠপোষকতায় খোদিত হয়েছিল। এখানে বেশ কিছু শিবলিঙ্গর সঙ্গে সম্মুখ মুখী ষাঁড়ের ভাস্কর্যও রয়েছে।

ধর্মীয় গুরুত্ব
হিন্দু ধর্মাবলম্বীদের নিকট আরাধ্য দেবতা শিবের একটি প্রতীক হলো লিঙ্গ। শিবরাত্রির দিন এখানে বহু ভক্তের সমাগম ঘটে এবং তার সহস্রলিঙ্গে দেবতা শিবের প্রতি তাদের নৈবেদ্য নিবেদন করেন।

তথ্যসূত্র

জেলা অনুযায়ী ভারতের গ্রাম
গ্রিনল্যান্ডের ভূগোল

গ্রিনল্যান্ড অবস্থিত সুমেরু মহাসাগর ও উত্তর আতলান্ত মহাসাগর মাঝখানে, কানাডার উত্তর-পূর্বদিকে এবং আইসল্যান্ডএর উত্তর-পশ্চিমদিকে। গ্রিনল্যান্ড এর রাজত্ব গ্রিনল্যান্ড দ্বীপ (পৃথিবীর বৃহত্তম দ্বীপ) ও এক'শ এরও বেশি ছোটো ছোটো দ্বীপ নিয়ে। একটি দ্বীপ হওয়ার দরুন, গ্রীনল্যান্ডের কোনো স্থলসীমানা নেই এবং ৪৪০৮৭ কিমি লম্বা তটরেখা আছে। কিছু অল্প জনসংখ্যা উপকূলের বিভিন্ন অংশে ছোটো ছোটো জনবসতি বানিয়ে থাকে। গ্রীনল্যান্ডে পৃথিবীর দ্বিতীয় সর্ববৃহৎ বরফের মোড়ক আছে।

গ্রিনল্যান্ড অবস্থিত উত্তর আমেরিকান প্লেটের একটা অংশ গ্রিনল্যান্ড প্লেটের উপরে। গ্রীনল্যান্ডের ক্রেটন তৈরী হয়েছে পৃথিবীর উপরের স্তরের কিছু অত্যন্ত প্রাচীন শিলা থেকে। দক্ষিণ-পশ্চিম গ্রীনল্যান্ডের ইসুয়া গ্রীন্স্টোন বেল্টে পৃথিবীর কিছু সবচেয়ে প্রাচীন পাথর পাওয়া যায়, যার বয়স প্রায় ৩৭০ থেকে ৩৮০ কোটি বছর।

এখানকার উদ্ভিদসমূহ সাধারনতঃ অল্প পরিমাণে বিক্ষিপ্ত ভাবে ছড়িয়ে রয়েছে। শুধুমাত্র গ্রিনল্যান্ডের একদম দক্ষিণে কেপ ফেয়ারওয়েল এর কাছে নানোরতালিক পৌরসভার অঞ্চলে কিছুটা অরণ্যভূমি পাওয়া যায়।

এখানকার জলবায়ু কোথাও সুমেরুর জলবায়ুর মতো তো আবার কোথাও সাব-আর্কটিক জলবায়ু, যার বৈশিষ্ট হল শীতল গ্রীষ্মকাল ও প্রচন্ড ঠান্ডা শীতকাল। এখানের ভূখণ্ড বেশীরভাগটাই সমতল কিন্তু একটু ঢালু বরফের স্তর দিয়ে ঢাকা, শুধু একটুখানি সরু অনুর্বর, পার্বত্য, পাথুরে উপকূলবর্তী অঞ্চল ছাড়া। এখানের সর্বনিম্ন উচ্চস্থান হচ্ছে সমুদ্রপৃষ্ঠএ এবং সর্বোচ্চ উচ্চস্থান হল গুনজিয়ঁঁতের চূড়ো, যেটা আবার সুমেরুর সর্বোচ্চ বিন্দু যার উচ্চতা । কেপ মরিস জেসাপ হচ্ছে গ্রীনল্যান্ডের উত্তরতম বিন্দু, যেটার আবিস্কারের কৃতিত্ব দেওয়া হয় ১৯০০ সালে আ্য়ডমিরাল রবার্ট পিয়ারীকে। দস্তা, সীসা, লৌহ আকরিক, কয়লা, মলিবডেনাম, সোনা, প্ল্যাটিনাম, ইউরেনিয়াম, জলবিদ্যুৎ এবং মাছ হচ্ছে এখানকার প্রাকৃতিক সম্পদ।

ক্ষেত্রফল
মোট এলাকা:
২,১৬৬,০৮৬ km2

স্থলের ক্ষেত্রফল:
২,১৬৬,০৮৬ km2 (৪১০,৪৪৯ km2 বরফহীন, ১,৭৫৫,৬৩৭ km2 বরফে মোঢ়া।

সমুদ্রতীরবর্তী বরাদ্দ জমি:

আঞ্চলিক সমুদ্র:

স্বতন্ত্র মৎস শিকারের এলাকা:

তথ্যসূত্র 

গ্রিনল্যান্ডের ভূগোল
মেলানকলিয়া (২০১১-এর চলচ্চিত্র)

মেলানকলিয়া একটি লারস ভন ট্রাইয়ার নির্মিত ২০১১ সালের সায়েন্স ফিকশন ড্রামাধর্মী চলচ্চিত্র। চলচ্চিত্রটিতে অভিনয় করেছে কিরস্টন ডানস্ট, শার্লট গেইন্সবার্গ এবং কাইফার সাথারল্যান্ড এবং পার্শ চরিত্রগুলোতে আলেকজান্ডার স্কারসগার্ড, ব্র্যাডি কর্বেট, ক্যামেরন স্পার, শার্লোট র‌্যাম্পলিং, জেস্পার ক্রিস্টেনসেন, জন হার্ট, স্টেলান স্কারসগার্ড এবং উদো কিয়ার অভিনয় করেন। চলচ্চিত্রটির কাহিনী দুটি বোনকে ঘিরে আবর্তিত হয়েছে, যাদের মধ্যে একজন সৌরজগতে প্রবেশকারী একটি নিঃসঙ্গ গ্রহের সাথে পৃথিবীর সংঘর্ষের আগেই বিবাহের প্রস্তুতি নিচ্ছে।

কাহিনী সংক্ষেপ 
প্রথম অংশ (জাস্টিন): বিবাহের দিন নিজ পরিবার এবং সকল অতিথিদের সামনে মনের গহীনে আচ্ছাদিত তীব্র বিষণ্ণতাকে ছাপিয়ে হাসিখুশি থাকার অভিনয় করে জাস্টিন। কিন্তু বিয়ের খরচ বহন করা তার দুলাভাইয়ের চাপ এবং তার পরিকল্পিত অনুষ্ঠানসূচী বজায় রাখতে হিমশিম খেতে থাকে জাস্টিন। তার এই বিষণ্ণতা আর কেউ না বুঝলেও তার বোন ক্লেয়ার বুঝতে পারে এবং তাকে কোনোমতে রাত শেষ করতে সাহায্য করে। এর পর যতো দিন যায় ততোই জাস্টিনের বিষণ্ণতা ও ক্ষিপ্রতা বাড়তে থাকে এবং উদ্ভট সব কর্মকাণ্ড ঘটাতে লাগে। এসব দেখে জাস্টিনের বড় বোন ক্লেয়ার চিন্তিত হয়ে পড়ে।

দ্বিতীয় অংশ (ক্লেয়ার): সৌরজগতে একটা নিঃসঙ্গ গ্রহ (Rouge Planet) প্রবেশ করেছে। পৃথিবীর চেয়ে দশ গুন বড় গ্রহটির নাম মেলানকলি। গ্রহটি সূর্যের খুব কাছ দিয়ে প্রদক্ষিণ করার পর একদম পৃথিবীর পাশ ঘেষে চলে যাবে। কিন্তু কিছু বিজ্ঞানী বলছে যে এটা পৃথিবীর পাশ দিয়ে ফ্লাই বাই করার সময় একে অপরের মহাকর্ষীয় বলে বাঁধা পড়বে এবং পৃথিবী ও মেলানকলি মরণ নিত্যে মেতে উঠবে। অর্থাৎ মেলানকলি কিছুদূর গিয়ে আবার পৃথিবীর দিকে ফিরে এসে পৃথিবীকে আঘাত করবে। যার ফলে ধ্বংস হয়ে যাবে আমাদের চিরচেনা পৃথিবী। পৃথিবী থেকে চিরতরে হারিয়ে যাবে প্রাণের স্পন্দন।
অপরদিকে প্রকৃত বিজ্ঞানীদের মতে এমনটি ঘটার সম্ভাবনা নেই বললেই চলে। তবুও অজানা বিপদের আশঙ্কায় বিষণ্ন হয়ে পরে ক্লেয়ার। তার বিজ্ঞানী স্বামী তাকে আশ্বস্ত করে যে এমন কিছু হবে না। কিন্তু তবুও ক্লেয়ার তার ছোট ছেলের কথা ভেবে দিন দিন মনমরা পড়ে।

তথ্যসূত্র 

সুয়েডীয় চলচ্চিত্র
ইতালীয় চলচ্চিত্র
ফরাসি চলচ্চিত্র
ফরাসি স্বাধীন চলচ্চিত্র
দেশের বাড়ির পটভূমিতে চলচ্চিত্র
বিষাদগ্রস্থতা সম্পর্কে চলচ্চিত্র
ইউরোপিয় চলচ্চিত্র পুরস্কার বিজয়ী (চলচ্চিত্র)
ইংরেজি ভাষার ফরাসি চলচ্চিত্র
ডেনীয় চলচ্চিত্র
চলচ্চিত্রে ব্যভিচার
২০১১-এর চলচ্চিত্র
ইংরেজি ভাষার চলচ্চিত্র
২০১০-এর দশকের ইংরেজি ভাষার চলচ্চিত্র
গোলাম সারোয়ার মিলন

গোলাম সারোয়ার মিলন (জন্ম: ৬ নভেম্বর ১৯৫৭) বাংলাদেশের মানিকগঞ্জ জেলার রাজনীতিবিদ ও ব্যবসায়ী যিনি তৎকালীন মানিকগঞ্জ-৪ আসনের সংসদ সদস্য ও শিক্ষা উপমন্ত্রী ছিলেন।

জন্ম ও প্রাথমিক জীবন 
গোলাম সারোয়ার মিলন ৬ নভেম্বর ১৯৫৭ সালে পুরান ঢাকার নাজিমউদ্দিন রোডে জন্মগ্রহণ করেন। তার পিতা মৃত মোতাহার হোসেন সরকারি চাকরি করতেন। মা মৃত হাসিনা বিশ্বাস। স্ত্রী ফাতেমা সারোয়ার, ইডেন কলেজ থেকে মাস্টার্স করেছেন। তার এক মেয়ে এবং এক ছেলে।

তিনি পুরান ঢাকার আরমানিটোলা সরকারি উচ্চ বিদ্যালয় থেকে এসএসসি, ঢাকা রেসিডেনসিয়াল মডেল কলেজ থেকে এইচএসসি এবং ঢাকা বিশ্ববিদ্যালয় থেকে মাস্টার্স করেন।

রাজনৈতিক ও কর্মজীবন 
গোলাম সারোয়ার মিলন ১৯৮১ থেকে ১৯৮২ মেয়াদের জাতীয়তাবাদী ছাত্রদলের প্রথম নির্বাচিত সভাপতি ছিলেন। এর আগে তিনি ভাসানী-ন্যাপ সমর্থিত বাম ছাত্র সংগঠনে জাতীয় ছাত্রদলে যুক্ত ছিলেন। তিনি এরশাদ সরকারবিরোধী আন্দোলনের অভিযোগে কারাবরণ করেন।

১ জানুয়ারি ১৯৮৬ সালে জাতীয় পার্টিতে যোগদান করে প্রেসিডিয়াম সদস্য মনোনীত হয়ে ছিলেন। ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন মানিকগঞ্জ-৪ আসন থেকে সংসদ সদস্য নির্বাচিত হন। এরশাদের মন্ত্রিসভায় তিনি শিক্ষা-উপমন্ত্রী হিসেবে দায়িত্ব পালন করেন।

তৎকালীন শিল্পমন্ত্রী শামসুল ইসলাম খানের মৃত্যুর পর ১৯ এপ্রিল ২০০৬ সালে অনুষ্ঠিত উপনির্বাচনে তিনি স্বতন্ত্র প্রার্থী হিসেবে তৎকালীন মানিকগঞ্জ-৪ আসনে পরাজিত হয়ে ছিলেন।

১১  জানুয়ারি ২০০৭ সালের আলোচিত ওয়ান-ইলেভেনের পর ফেরদৌস আহমেদ কোরেশীর প্রগতিশীল গণতান্ত্রিক দলে (পিডিপি) যোগদেন। পরবর্তীতে আবারও জাতীয় পার্টিতে যোগদান করেন। একাদশ জাতীয় সংসদ নির্বাচনের পূর্বে তিনি সাবেক রাষ্ট্রপতি একিউএম বদরুদ্দোজা চৌধুরীর বিকল্পধারায় যোগ দিয়ে মানিকগঞ্জ-২ আসন থেকে কুলা প্রতীক নিয়ে অংশগ্রহণ করে পরাজিত হয়ে ছিলেন।

বিজিএমইএর সাবেক পরিচালক ও এফবিসিসিআইর সদস্য তিনি। তিনি লাইফ স্টাইল এন্ড কোম্পানি, দেশ লঙ্কা লিমিটেড, পেন্টা হলিডে রিসোর্ট ও পেন্টা গ্রুপ বিডির ব্যবস্থাপনা পরিচালক।

তথ্যসূত্র 

জীবিত ব্যক্তি
১৯৫৭-এ জন্ম
আরমানিটোলা সরকারি উচ্চ বিদ্যালয়ের প্রাক্তন শিক্ষার্থী
ঢাকা রেসিডেনসিয়াল মডেল কলেজের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
মানিকগঞ্জ জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির সাবেক রাজনীতিবিদ
বিকল্পধারা বাংলাদেশের রাজনীতিবিদ
বাংলাদেশের সাবেক উপমন্ত্রী
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জাতীয় পার্টির রাজনীতিবিদ
বাংলাদেশ জাতীয়তাবাদী দলের রাজনীতিবিদ
বাংলাদেশের শিক্ষা উপমন্ত্রী
লরেন্টজ ফ্যাক্টর

লরেন্টজ ফ্যাক্টর বা লরেন্টজ গুণক হলো সেই ফ্যাক্টর বা গুণক যার দ্বারা কোনো গতিশীল বস্তুর আপেক্ষিক ভর, সময় এবং দৈর্ঘ্যের পরিবর্তন ঘটে। ইহা বিশেষ আপেক্ষিকতার বেশকিছু সমীকরণে উপস্থিত রয়েছে এবং এটি লরেন্টজ রূপান্তর হতে উদ্ভূত হয়। পূর্বে লরেন্টজীয় তড়িৎগতিবিদ্যায় এর উপস্থিতির কারণে ওলন্দাজ পদার্থবিজ্ঞানী হেন্ড্রিক আন্টোন লোরেন্‌ৎস এর নামে এর এর নামকরণ করা হয়।

একে সাধারণত  দ্বারা প্রকাশ করা হয়। কিছুক্ষেত্রে (বিশেষভাবে সুপারল্যুমিনাল গতির আলোচনায়)  এর বদলে Γ  (বড় হাতের ) ব্যবহৃত হয়।

এর সাধারণ রূপ হলো:

যেখানে,

v হলো জড় প্রসঙ্গ কাঠামো দ্বয়ের মধ্যে আপেক্ষিক বেগ,
c হলো শূন্য মাধ্যমে  আলোর গতিবেগ,
β হলো v ও c এর অনুপাত।

লরেন্টজ রূপান্তর হতে লরেন্টজ ফ্যাক্টর

লরেন্টজ রূপান্তর অনুসারে,

প্রথম সমীকরণে তৃতীয় ও চতুর্থ সমীকরণের মান বসীয়ে,

দ্বিতীয় সমীকরণে তৃতীয় ও চতুর্থ সমীকরণের মান বসীয়ে,

পঞ্চম ও ষষ্ট সমীকরণ গুণ করে,

শেষোক্ত সমীকরণটিকে  এর জন্য সমাধান করলেই পাওয়া যায়,

এখানে,

 ও  হলো জড় প্রসঙ্গ কাঠামো দ্বয় কর্তৃক পরিমাপ কৃত দুরত্ব,
 ও  হলো জড় প্রসঙ্গ কাঠামো দ্বয় কর্তৃক পরিমাপ কৃত সময়,
v হলো জড় প্রসঙ্গ কাঠামো দ্বয়ের মধ্যে আপেক্ষিক বেগ,
c হলো শূন্য মাধ্যমে  আলোর গতিবেগ।

আরো দেখুন

বিশেষ আপেক্ষিকতা
প্রকৃত সময়
দৈর্ঘ্য সংকোচন
সময়ের প্রসারণ

তথ্যসূত্র

বহিঃসংযোগ

ডপলার ক্রিয়া
সমীকরণ
বিশেষ আপেক্ষিকতা
হেন্ড্রিক আন্টোন লোরেন্‌ৎস
আইভোরীয় ফুটবল ফেডারেশন

আইভোরীয় ফুটবল ফেডারেশন (, ; এছাড়াও সংক্ষেপে এফআইএফ নামে পরিচিত) হচ্ছে কোত দিভোয়ারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫ বছর পর ১৯৬৫ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কোত দিভোয়ারের বৃহত্তম শহর আবিজানে অবস্থিত।

এই সংস্থাটি কোত দিভোয়ারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লীগ ১, লীগ ২ এবং কোত দিভোয়ার কাপের মতো প্রতিযোগিতার সকল কার্যক্রম পরিচালনা করে। বর্তমানে আইভোরীয় ফুটবল ফেডারেশনের সভাপতির দায়িত্ব পালন করছেন আউগুস্তিন সিদি দিয়ালো এবং সাধারণ সম্পাদকের দায়িত্ব পালন করছেন এতিয়াসে সাম।

কর্মকর্তা

তথ্যসূত্র

বহিঃসংযোগ 
  
 ফিফা-এ আইভোরীয় ফুটবল ফেডারেশন  
 ক্যাফ-এ আইভোরীয় ফুটবল ফেডারেশন 

 
১৯৬০-এ কোত দিভোয়ার-এ প্রতিষ্ঠিত
১৯৬০-এ প্রতিষ্ঠিত ক্রীড়া সংস্থা
কোত দিভোয়ারের ক্রীড়া নিয়ন্ত্রণ সংস্থা
কোত দিভোয়ারের ফুটবল পরিচালনা পরিষদ
ক্যাফের সদস্য
কোত দিভোয়ারে ফুটবল
পাকিস্তানের লোকোমোটিভ

পাকিস্তানের লোকোমোটিভ পাকিস্তান রেলওয়ে দ্বারা পরিচালিত এবং মালিকানাধীন। এদের মধ্যে রয়েছে ডিজেল ইঞ্জিন লোকোমোটিভ। ঐতিহ্যবাহী ট্রেন ছাড়া পাকিস্তানে আর কোনো ট্রেনে বাষ্পীয় লোকোমোটিভ ব্যবহার করা হয় না। সমস্ত লোকোমোটিভ খাইবার পাখতুনখোয়া প্রদেশের রিসালপুরে অবস্থিত পাকিস্তান লোকোমোটিভ কারখানায় রক্ষণাবেক্ষণ করা হয়।

ডিজেল লোকোমোটিভ 
এই তালিকার সমস্ত লোকোমোটিভ পরিষেবাতে নেই কারণ কিছুকে পুনরায় নামকরণ করা হতে পারে।

বৈদ্যুতিক লোকোমোটিভ 

পাকিস্তান রেলওয়েতে বিসিইউ৩০ই শ্রেণীর ২৯টি বৈদ্যুতিন লোকোমোটিভ ছিলো যাদের সংখ্যা ৭০০১ থেকে ৭০২৯ পর্যন্ত। এগুলি হলো ব্রিটিশ-নির্মিত ৩,০০০ অশ্বশক্তির ২৫ কিলোভোল্ট এসি লোকোমোটিভ। বর্তমানে এগুলো পরিষেবায় নেই।

আরও দেখুন 

 পাকিস্তান লোকোমোটিভ কারখানা
 পাকিস্তান রেলওয়ে

তথ্যসূত্র

বহিঃসংযোগ 
     
 পাকিস্তান রেলওয়ের অফিসিয়াল ওয়েবসাইট 

 
পাকিস্তানের ডিজেল লোকোমোটিভ
শেখ আবুল হোসেন

শেখ আবুল হোসেন বলতে যাদেরকে বোঝানো হতে পারে;

 শেখ আবুল হোসেন (খুলনার রাজনীতিবিদ) –বাংলাদেশের রাজনীতিবিদ যিনি খুলনা-১ আসনের সংসদ সদস্য ছিলেন।
 শেখ আবুল হোসেন (সাতক্ষীরার রাজনীতিবিদ) –বাংলাদেশের রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।

আরও দেখুন 

 আবুল হোসেন –উইকিমিডিয়ার দ্ব্যর্থতা নিরসন পাতা।
 আবুল হুসেন - বাঙালি কবি।
 সৈয়দ আবু হোসেন -বাংলাদেশী রাজনীতিবিদ ও সংসদ সদস্য।
 সৈয়দ আবুল হোসেন -বাংলাদেশী রাজনীতিবিদ, ব্যবসায়ী, সংসদ সদস্য ও সাবেক মন্ত্রী।
মালীয় ফুটবল ফেডারেশন

মালীয় ফুটবল ফেডারেশন (, ; এছাড়াও সংক্ষেপে এফএমএফ নামে পরিচিত) হচ্ছে মালির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মালির রাজধানী বামাকোয় অবস্থিত।

এই সংস্থাটি মালির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালীয় প্রিমিয়ার বিভাগ, মালীয় কাপ এবং মালি জাতীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মালীয় ফুটবল ফেডারেশনের সভাপতির দায়িত্ব পালন করছেন মামুতু তুরে এবং সাধারণ সম্পাদকের দায়িত্ব পালন করছেন ইব্রাহিমা সাঙ্গারে।

কর্মকর্তা

তথ্যসূত্র

বহিঃসংযোগ
 ফিফা-এ মালীয় ফুটবল ফেডারেশন  
 ক্যাফ-এ মালীয় ফুটবল ফেডারেশন 

মালীয় ফুটবল ফেডারেশন
১৯৬০-এ মালি-এ প্রতিষ্ঠিত
১৯৬০-এ প্রতিষ্ঠিত ক্রীড়া সংস্থা
মালির ক্রীড়া নিয়ন্ত্রণ সংস্থা
মালির ফুটবল পরিচালনা পরিষদ
ক্যাফের সদস্য
মালিতে ফুটবল
সেনেগালীয় ফুটবল ফেডারেশন

সেনেগালীয় ফুটবল ফেডারেশন (, ; এছাড়াও সংক্ষেপে এসএফএফ নামে পরিচিত) হচ্ছে সেনেগালের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর সেনেগালের রাজধানী ডাকারে অবস্থিত।

এই সংস্থাটি সেনেগালের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সেনেগাল প্রিমিয়ার লীগ, সেনেগাল এফএ কাপ, সেনেগালীয় লীগ কাপ এবং সেনেগালীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে সেনেগালীয় ফুটবল ফেডারেশনের সভাপতির দায়িত্ব পালন করছেন ওগুস্তিয়্যাঁ সেঙ্গোর এবং সাধারণ সম্পাদকের দায়িত্ব পালন করছেন ভিক্তর সিসে।

কর্মকর্তা

তথ্যসূত্র

বহিঃসংযোগ
  
 ফিফা-এ সেনেগালীয় ফুটবল ফেডারেশন  
 ক্যাফ-এ সেনেগালীয় ফুটবল ফেডারেশন 

সেনেগালীয় ফুটবল ফেডারেশন
১৯৬০-এ সেনেগাল-এ প্রতিষ্ঠিত
১৯৬০-এ প্রতিষ্ঠিত ক্রীড়া সংস্থা
সেনেগালের ক্রীড়া নিয়ন্ত্রণ সংস্থা
সেনেগালের ফুটবল পরিচালনা পরিষদ
ক্যাফের সদস্য
সেনেগালে ফুটবল
সেনেগালের ক্রীড়া সংস্থা
শেখ আবুল হোসেন (সাতক্ষীরার রাজনীতিবিদ)

শেখ মোহাম্মদ আবুল হোসেন বাংলাদেশের সাতক্ষীরা জেলার রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।

প্রাথমিক জীবন 
শেখ আবুল হোসেন সাতক্ষীরা জেলায় জন্মগ্রহণ করেন।

রাজনৈতিক জীবন 
শেখ আবুল হোসেন ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন। তিনি ১২ অক্টোবর ১৯৮৮ সাল থেকে ১০ ডিসেম্বর ১৯৯০ সাল পর্যন্ত সাতক্ষীরা জেলা পরিষদের প্রথম চেয়ারম্যান ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
সাতক্ষীরা জেলার রাজনীতিবিদ
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
সাতক্ষীরা জেলার ব্যক্তি
টোগান ফুটবল ফেডারেশন

টোগান ফুটবল ফেডারেশন (, ; এছাড়াও সংক্ষেপে এফটিএফ নামে পরিচিত) হচ্ছে টোগোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর টোগোর রাজধানী লোমেতে অবস্থিত।

এই সংস্থাটি টোগোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টোগান জাতীয় চ্যাম্পিয়নশিপ এবং টোগো কাপের মতো প্রতিযোগিতার সকল কার্যক্রম পরিচালনা করে। বর্তমানে টোগান ফুটবল ফেডারেশনের সভাপতির দায়িত্ব পালন করছেন কসি গুই আকপভি এবং সাধারণ সম্পাদকের দায়িত্ব পালন করছেন কসি লামাদোকু।

কর্মকর্তা

তথ্যসূত্র

বহিঃসংযোগ
  
 ফিফা-এ টোগান ফুটবল ফেডারেশন  
 ক্যাফ-এ টোগান ফুটবল ফেডারেশন 

টোগান ফুটবল ফেডারেশন
১৯৬০-এ টোগো-এ প্রতিষ্ঠিত
১৯৬০-এ প্রতিষ্ঠিত ক্রীড়া সংস্থা
টোগোর ক্রীড়া নিয়ন্ত্রণ সংস্থা
টোগোর ফুটবল পরিচালনা পরিষদ
ক্যাফের সদস্য
মৌরিতানিয়া ফুটবল ফেডারেশন

মৌরিতানিয়া ফুটবল ফেডারেশন (; , ; এছাড়াও সংক্ষেপে এফএফআরআইএম নামে পরিচিত) হচ্ছে মৌরিতানিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৭৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মৌরিতানিয়ার রাজধানী নুওয়াকশুতে অবস্থিত।

এই সংস্থাটি মৌরিতানিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লীগ ১ মৌরিতানিয়া, মৌরিতানীয় প্রেসিডেন্ট'স কাপ এবং মৌরিতানীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মৌরিতানিয়া ফুটবল ফেডারেশনের সভাপতির দায়িত্ব পালন করছেন আহমেদ ইয়াহিয়া এবং সাধারণ সম্পাদকের দায়িত্ব পালন করছেন আহমেদু বৈরিক।

কর্মকর্তা

তথ্যসূত্র

বহিঃসংযোগ
   
 ফিফা-এ মৌরিতানিয়া ফুটবল ফেডারেশন  
 ক্যাফ-এ মৌরিতানিয়া ফুটবল ফেডারেশন 

মৌরিতানিয়া ফুটবল ফেডারেশন
১৯৬১-এ মৌরিতানিয়া-এ প্রতিষ্ঠিত
১৯৬১-এ প্রতিষ্ঠিত ক্রীড়া সংস্থা
মৌরিতানিয়ার ক্রীড়া নিয়ন্ত্রণ সংস্থা
মৌরিতানিয়ার ফুটবল পরিচালনা পরিষদ
ক্যাফের সদস্য
খেলাঘর (১৯৫৯-এর চলচ্চিত্র)

খেলাঘর হল একটি জনপ্রিয় বাংলা চলচ্চিত্র যা পরিচালনা করেন অজয় কর। এই চলচ্চিত্রটি ১৯৫৯ সালে এম.এস.জি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, অসিতবরণ মুখোপাধ্যায়,ছবি বিশ্বাস।

কাহিনী
গৌতম চ্যাটার্জি জেল থেকে পালানোর দৃশ্য দিয়ে গল্পের শুরু। গৌতম একজন মুক্তিযোদ্ধা ও রাজনৈতিক নেতা। গৌতম পালিয়ে গেলে রুচিরা ব্যানার্জির বাড়িতে আশ্রয় নেয়। রুচিরার বাবা রায়লাচাদুর। আর সি ব্যানার্জি একজন পুলিশ অফিসার। গৌতম সেখান থেকে চলে যায়। ইতোমধ্যে, রুচিরা তার বাড়ি ছেড়ে চলে যায় কারণ তার বাবা তাকে সুবীরের সাথে বিয়ে করার ইচ্ছার বিরুদ্ধে জোর করে। এর পরে, হঠাৎ রুচিরা আবার গৌতমের সাথে দেখা করে। তারা বন্ধু হয়ে যায় এবং তারা একসাথে এক জায়গা থেকে অন্য জায়গায় যায়। এবং গল্পটি প্রতিটা মোড়ে সাসপেন্স নিয়ে চলতে থাকে।

শ্রেষ্ঠাংশে
 উত্তম কুমার
 মালা সিনহা
 অসিতবরণ মুখোপাধ্যায়
 ছবি বিশ্বাস
 শিশির বাতবয়াল
 ধীরাজ দাস  
 সবিতাব্রত দত্ত 
 সলিল দত্ত
 প্রীতি মজুমদার 
 আশীষ মুখোপাধ্যায়
 খগেন পাঠক

সাউন্ডট্রাক

তথ্যসূত্র

বহিঃসংযোগ
 

১৯৫৯-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ক্রিশ্চিয়েন রিমন

ক্রিশ্চিয়েন রিমন (৬ মে ১৮৮৮ - ১২ এপ্রিল ১৯৭৯) একজন ডেনিশ নার্স ছিলেন। তিনি কোপেনহেগেনে জন্মগ্রহণ করেছিলেন। সেবিকা হিসেবে স্নাতক ডিগ্রি অর্জনকারী প্রথম ডেনিশ নার্স হওয়ার কারণে তাকে বিশেষভাবে স্মরণ করা হয়। তিনি আন্তর্জাতিক কাউন্সিল অফ নার্সেসের (আইসিএন) প্রথম বেতনভুক্ত সচিব (নির্বাহী সচিব) ছিলেন। নার্সিংয়ের জন্য আইসিএন-এর পক্ষ থেকে সর্বাধিক মর্যাদাপূর্ণ পুরস্কার দেওয়া হয়। এই পুরস্কারটি ক্রিশ্চিয়েন রিমনকে উচ্চ সম্মানে প্রতিষ্ঠিত করেছিল। রিমন আইসিএন-এর অফিশিয়াল জার্নাল ও  International Nursing Review লেখালেখি করেছিলেন। ১৯৭৯ সালে সিরাকিউস, সিসিলিতে তিনি  মৃত্যু বরন করেন।

তথ্যসূত্র

১৮৮৮-এ জন্ম
১৯৭৯-এ মৃত্যু